Transformers: Dark of the Moon

Transformers: Dark of the Moon er en sci-fi-actionfilm fra 2011, og en oppfølger til Transformers (2007) og Transformers: De beseirede slår tilbake (2009). Som i forløperne er Michael Bay regissør, og Shia LaBeouf hovedrolleinnehaver. I andre roller ser vi Rosie Huntington-Whiteley, Josh Duhamel, John Turturro, Tyrese Gibson, Patrick Dempsey, Frances McDormand og John Malkovich, mens Peter Cullen, Hugo Weaving, Leonard Nimoy, Jess Harnell, Charles Adler, Robert Foxworth og James Remar gir stemmer.

Decepticonene tapte det forrige slaget, men er nå hevngjerrige og sterkere enn noen gang. Sammen med blant andre Sam Witwicky (Shia LaBeouf) må autobotene ta ut sitt aller ytterste for å forhindre at decepticonene tar kontroll over jorden.

Sammendrag 
I 1961 krasjer en Arken, et romfartøy med en spesiell oppfinnelse som kan avslutte konflikten mellom autobotene og de ondsinnede Decepticons, på den mørke siden av jordens måne. Krasjet blir snart oppdaget av NASA, og USAs president John F. Kennedy autoriserer et oppdrag for å sende mannskap til månen for å undersøke romfartøyet ytterligere. I 1969 lander mannskapet fra Apollo 11 på Månen, og de inspiserer i all hemmelighet Arken før de reiser tilbake mot jordkloden. President Richard Nixon gir astronautene ordre om å holde alle detaljene fra dette måne-oppdraget strengt hemmelig.

Flere år senere forsøker Autobots å hjelpe det amerikanske militæret med å forhindre større konflikter rundt omkring i verden. Under et oppdrag til Tsjernobyl, Ukraina (området for Tsjernobyl-ulykken i april 1986) for å undersøke fremmed og ukjent teknologi, blir Autobots angrepet av Decepticon-forskeren Shockwave og den gigantiske Driller. Deception kommer seg unna, men Optimus Prime oppdager at teknologien opprinnelig kommer fra Arken. Etter å ha oppdaget det topphemmelige oppdraget til Månen fra 1969, reiser Autobots til Månen for å undersøke Arken videre. De oppdager en Sentinel Prime som ligger i koma - Optimus sin forgjenger som leder for Autobots - og fem søyler han opprettet i forsøk på å skape en mulighet for teleportering. 

Etter at han kommer tilbake til jordkloden, bruker Optimus energien fra sin "Matrix of Leadership" for å gjenopplive Sentinel Prime fra koma. I mellomtiden blir Sam Witwicky mer og mer frustrert over at han ikke klarer å jobbe videre med Autobots, eller finne seg en annen jobb. Han blir også misunnelig på det nære forholdet mellom hans nye kjæreste, Carly Spencer, og hennes sjef Dylan Gould. Sam får informasjon av en eksentrisk medarbeider Jerry Wang om Arken, før Jerry blir myrdet av en Decepticon Laserbeak. 

Sam kontakter deretter en nå velstående Sector 7-agent Seymour Simmons, og sammen innser de at Decepticons og deres leder Megatron myrder mennesker knyttet til de amerikanske og sovjetiske rom-oppdragene rundt Arken. De finner igjen to overlevende kosmonauter som avslører satellitt-fotografier av hundrevis av Søyler som ble lagret på Månen. Sam innser at Decepticons raidet Arken lenge før Apollo 11-oppdraget til månen. Men Decepticons forlot med vilje Sentinel og de fem søylene slik at Autobots senere kunne finne disse. Sam slår seg sammen med sin tidligere USAF-sjef Robert Epps, og flere tidligere NEST-soldater, for å endelig slå tilbake mot Decepticons.

Rolleliste

Mennesker

Transformers

Trivia 
 Megan Fox ble sparket rett før filmingen begynte etter uenigheter med Michael Bay og Steven Spielberg. Skuespillerinner og modeller som var ryktet til å erstatte henne som Shia LaBeoufs romantiske interesse var Gemma Arterton, Ashley Greene, Brooklyn Decker, Miranda Kerr, Bar Refaeli, Amber Heard, Camilla Belle, Katie Cassidy, Heidi Montag og Anna Kendrick. Rosie Huntington-Whiteley, som ikke hadde noen skuespillererfaring fra før, ble valgt.
 Patrick Dempsey ble castet etter å ha dumpet borti Michael Bay på en Ferrari-tilstelning de begge var på. Bay hadde fremdeles ikke funnet noen til å spille Dylan, og spurte Dempsey om han var interessert. Dempsey takket ja, mest på grunn av at han aldri tidligere hadde spilt i en høybudsjettsfilm. Bay ba ham om å komme på sett tidlig neste dag.

Eksterne lenker 
 
 

Dark of the Moon
Filmer fra 2011
Science fiction-filmer fra USA
Actionfilmer fra USA
Eventyrfilmer fra USA
Engelskspråklige filmer
Oppfølgerfilmer
Filmer lagt til Månen